У музеі-сядзібе Агінскага 25 верасня адбудзецца вялікае свята “Вяртанне паўночных Афін”, праграма яго цяпер распрацоўваецца. Як паведаміла дырэктар музея Людміла Градзіцкая, плануецца, што на тэрыторыі сядзібы адкрыюцца тры творчых пляцоўкі, адбудзецца канцэрт Нацыянальнага акадэмічнага канцэртнага аркестра Міхаіла Фінберга і ансамбля класічнай музыкі “Класік авангард”, пройдуць выступленні коннаспартыўнага клуба “Залатая шпора”. А 23-24 верасня ў сядзібе будзе арганізавана міжнародная канферэнцыя, прысвечаная 250-годдзю з дня нараджэння кампазітара. На ўрачыстасці запрошаны прадстаўнікі пасольстваў еўрапейскіх краін, а таксама нашчадкі Агінскага па лініі яго дачкі Іва і Анджэй Залускія.